আমি দারিদ্র্য বিষয়ে ২০ বছরেরও বেশী কাজ করছি,
তাই এটা বিদ্রূপাত্মক যে যেই সমস্যা এবং যেই প্রশ্নের সঙ্গে আমি অধিকাংশ সময় মুখোমুখি হই
তা হল দারিদ্র্যকে আসলে কিভাবে সংজ্ঞায়িত করা যায়। এর অর্থ কি?
প্রায়ই, আমরা ডলারের সংজ্ঞায় চিন্তা করি --
যারা দিনে দুই বা তিন ডলারের কম আয় করে।
কিন্তু তবুও দারিদ্র্যের জটিল প্রক্রিয়ায়
আয়কে শুধুমাত্র একটি চলক হিসাবে দেখা উচিত।
কারণ আসলে এই পরিস্থিতি পছন্দ
এবং স্বাধীনতার অভাবের ব্যাপার।
এবং আমার একটি অভিজ্ঞতা আরো স্পষ্ট করে দিয়েছে
আমার এই জ্ঞানকে।
এটা কেনিয়ায় ঘটেছিল, এবং আমি আপনাদেরকে এ বিষয়ে বলতে চাই।
আমি আমার বান্ধবী সুসান মেইসিলাসের সাথে ছিলাম, যিনি একজন ফটোগ্রাফার,
মাথারে ভ্যালি বস্তিতে।
এখন, মাথারে ভ্যালি আফ্রিকার মধ্যে সবচেয়ে পুরাতন বস্তি।
এটা নাইরোবি থেকে প্রায় তিন মাইল দূরে অবস্থিত,
এবং এটি এক মাইল লম্বা এবং প্রায় এক মাইল চওড়া,
যেখানে পাঁচ লক্ষেরও বেশী মানুষ
অতি ক্ষুদ্র টিনের কুঁড়েঘরগুলোতে ঠাসাঠাসি করে বসবাস করে,
প্রজন্মের পর প্রজন্ম, ভাড়াটে হিসাবে,
প্রায়ই একটা রুমে আট থেকে দশ জন।
এবং এটা পতিতাবৃত্তি, সহিংসতার, মাদকতার জন্য কুখ্যাত:
বেড়ে ওঠার জন্য কঠিন এক জায়গা।
এবং যখন আমরা সংকীর্ণ গলিগুলোর ভেতর দিয়ে হেঁটে যাচ্ছিলাম,
এটি রীতিমত অসম্ভব হয়ে দাঁড়াচ্ছিল
ছোট বাড়িগুলোর পাশ ঘেঁষে.যাওয়া নর্দমার ময়লা জল এবং আবর্জনায় পা না দেওয়া।
কিন্তু একই সময়ে
এটি অসম্ভব ছিল মানুষের প্রাণবন্ততা না দেখা,
সেখানে বসবাসকারীদের আকাঙ্ক্ষা এবং উচ্চাশা:
মহিলারা তাদের শিশুদের গোসল করাচ্ছেন, তাদের কাপড় ধুয়ে, সেগুলো বাইরে ঝুলিয়ে শুকাচ্ছেন।
আমার এক মহিলার সাথে পরিচয় হয়, মামা রোজ,
যিনি ৩২ বছর ধরে একটি সামান্য টিনের কুঁড়েঘর ভাড়া করছেন,
যেখানে তিনি তার সাত সন্তানদের নিয়ে বসবস করেন।
একটি জোড়া বিছানায় চারজন ঘুমায়,
এবং মাটি এবং লিনোলিয়ামের মেঝের উপর তিনজন।
এবং তিনি তাদের স্কুলে পাঠান কিয়স্ক থেকে জল বিক্রি্র টাকায়,
এবং ভেতরের ছোট দোকান থেকে সাবান এবং রুটি বিক্রি করে।
সেদিন ছিল শপথ পাঠের পরের দিন,
এবং আমাকে স্মরণ করিয়ে দিল মাথারে কিভাবে পৃথিবীর সাথে এখনও সংযুক্ত।
এবং আমি দেখলাম রাস্তার কোণে ছেলেমেয়েরা
এবং তারা বললো "ওবামা, তিনি তো আমাদের ভাই!"
এবং আমি বললাম "ওবামা আমার ভাই, তাহলে তোমরাও আমার ভাই।''
এবং তারা বিভ্রান্ত হয়ে তাকালো এবং তারপর বললো, ''হাই ফাইভ!''
এবং এখানেই আমার জেইনের সাথে পরিচয় হয়।
আমি তার মুখে উদারতা এবং নম্রতা দেখে অবিলম্বে মুগ্ধ হলাম।
এবং আমি তাকে তার গল্প বলতে বললাম।
সে আমাকে তার স্বপ্নের কথা বলতে শুরু করলো। সে বললো, " দুটো ছিল।
আমার প্রথম স্বপ্ন ছিল একজন ডাক্তার হওয়ার,
এবং দ্বিতীয়টি ছিল একজন ভাল মানুষকে বিয়ে করার
যে আমার এবং আমার পরিবারের সাথে থাকবে,
কারণ আমার মা ছিলেন একজন একক মা,
এবং স্কুলের ফিস দেওয়ার সামর্থ্য তার ছিল না।
তাই আমার প্রথম স্বপ্ন পরিত্যাগ করতে হল এবং আমি দ্বিতীয়টির উপর দৃষ্টি নিবদ্ধ করলাম। "
তার ১৮ বছর বয়সে বিয়ে হল, তার পরপরই সে একটি শিশুর জন্ম দিল।
এবং যখন সে ২০ এ পরিণত হল, সে দ্বিতীয়বারের মত গর্ভবতী হল,
তার মা মারা যায় এবং তাঁর স্বামী তাকে ছেড়ে চলে যায় - অন্য মহিলাকে বিয়ে করে।
তাই সে আবার মাথারেতে চলে আসলো, কোন আয়, কোন দক্ষতা, কোন টাকা ছাড়া।
এবং পরিশেষে সে পতিতাবৃত্তিতে যুক্ত হলো।
এটি আমরা প্রায়ই যেভাবে মনে করি সেভাবে হয় না।
সে রাত্রে প্রায় ২০জন মেয়েদের সাথে শহরে যেত,
কাজের খোঁজে, এবং কখনও কয়েক পয়সা সাথে নিয়ে আসতো,
মাঝে মাঝে খালি হাতে।
এবং সে বললো, "জানেন, দারিদ্র্য খারাপ ছিল না। খারাপ ছিল অপমান
এবং বিমূঢ়তা। "
২০০১ সালে তার জীবন বদলে গেল।
তার একজন বান্ধবী ছিল যে জামী বোরা নামের একটি সংস্থা সম্পর্কে শুনেছিল
যা মানুষকে ঋণদান করবে, যত গরীবই হোক না কেন,
যতক্ষণ আপনি পর্যাপ্ত পরিমাণ সঞ্চয় জমা দেবেন।
তাই সে এক বছরে ৫০ ডলার সঞ্চয় করলো,
এবং ঋণ গ্রহণ করতে শুরু করলো এবং সময়ের সাথে সাথে একটি সেলাই মেশিন কিনতে সক্ষম.হল।
সে দরজির কাজ শুরু করলো।
এবং তা পরিণত হল তার বর্তমান পেশায়,
যা হল পরোক্ষ পোশাক বাজারে প্রবেশ করা,
এবং প্রায় তিন ডলার এবং ২৫ সেন্টের বিনিময়ে সে একটি পুরানো বল গাউন ক্রয় করে।
সেগুলো আপনার দেওয়া কিছুও হতে পারে।
এবং সে ঝালর এবং ফিতা দিয়ে সেগুলোর নবরূপ দান করে
এবং এই বাহারি কাপড়্গুলো মহিলাদের কাছে বিক্রি করে
তাদের মেয়েদের সুইট ১৬ বা প্রথম হোলি কমিউনীয়নের জন্য --
জীবনে সেই মুহুর্তগুলোর জন্য যা মানুষ উদযাপন করতে চায়
সকল অর্থনৈতিক স্তরের মানুষ।
এবং সে সত্যিই ভাল ব্যবসা করে। আসলে, আমি তাকে লক্ষ্য করছিলাম
রাস্তায় হেঁটে হেঁটে ফেরি করার সময়। এবং কিছু বুঝে উঠার আগেই,
তার চারপাশে মহিলারা ভিড় করলো, এসব জামাকাপড় কেনার জন্য।
এবং আমি ভাবছিলাম, তার জামাকাপড় বিক্রয় পর্যবেক্ষণ করতে করতে,
এবং এছাড়াও যেই গয়না সে তৈরি করে,
যে এখন জেইন দিনে চার ডলারের বেশী আয় করে।
এবং বহু সংজ্ঞা দ্বারাই সে আর দরিদ্র নয়।
কিন্তু সে এখনও মাথারে ভ্যালিতে বসবাস করে।
এবং তাই সে সেখান থেকে সরে আসতে পারছে না।
সে সব নিরাপত্তাহীনতার সঙ্গে বসবাস করছে,
এবং বাস্তবিকই, জানুয়ারিতে, জাতিগত দাঙ্গার সময়,
তাকে তার বাসা থেকে তাড়ানো হয়েছিল এবং একটি নতুন খুপরি খুঁজতে হয়েছিল
যেখানে তাকে বসবাস করতে হবে।
'জামী বোরা' এটা বোঝে যে
যখন আমরা দারিদ্র্য সম্পর্কে কথা বলছি,
আমাদের সকল অর্থনৈতিক স্তরের মানুষের দিকে তাকাতে হবে।
এবং তাই এ্যাকুমেন এবং অন্যান্য প্রতিষ্ঠানের থেকে সহিষ্ণু পুঁজি,
ঋণ এবং বিনিয়োগ নিয়ে যা তাদের জন্য দীর্ঘমেয়াদী হবে,
তারা কম খরচে একটি হাউজিং উন্নয়ন নির্মান করলো,
নাইরোবির কেন্দ্রস্থল থেকে প্রায় এক ঘন্টা দূরত্বে।
এবং তারা এটি পরিকল্পনা করলো
জেইনের মত ক্রেতাদের দৃষ্টিকোণ থেকে,
দায়িত্ব এবং দায়বদ্ধতার উপর জোর দিয়ে।
জেইনকে ১০ শতাংশ বন্ধকী দিতে হবে --
সর্বমোট মূল্যের, বা সঞ্চয়ের ৪০০ ডলার।
এবং তারপর তারা তার বন্ধকী মিলিয়ে দেখে তার সামান্য কুঁড়েঘরের ভাড়ার সাথে।
সামনের কয়েক সপ্তাহের মধ্যে, সে হতে যাচ্ছে
এই আবাসন উন্নয়নে বসবাস করতে যাওয়া প্রথম ২০০ পরিবারের একজন।
যখন আমি তাকে জিজ্ঞেস করলাম তার কিছু ভয় লাগে কি না,
অথবা সে মাথারে থেকে কিছুর অনুপস্থিতি অনুভব কিনা,
সে বললো, "আমি কি ভয় করবো
যা ইতিমধ্যে আমি মুখোমুখি হই নি?
আমি এইচআইভি পজিটিভ. আমি সব কিছুর সঙ্গেই মোকাবিলা করেছি।''
এবং সে বললো, "আমি কিসের অভাব অনুভব করব?
আপনার কি মনে হয় আমি সহিংসতা বা মাদকের অভাব বোধ করব? গোপনীয়তার অভাব?
নাকি চিন্তা করা আমার শিশুরা বাড়ি ফিরবে কি না
দিনের শেষে?'' সে বললো "যদি আপনি আমাকে ১০ মিনিট সময় দেন
আমার ব্যাগ গোছানো হয়ে যাবে। "
আমি বললাম, "তাহলে তোমার স্বপ্নের কি হবে?"
এবং সে বললো, "হ্যাঁ, জানেন,
আমি ছোটবেলায় যা ভাবতাম আমার স্বপ্ন কিন্তু ঠিক তেমন আর নেই।
কিন্তু যদি আমি এটা নিয়ে চিন্তা করি, আমি একজন স্বামী চেয়েছিলাম,
তবে আমি সত্যিই যা চেয়েছিলাম তা হল একটি স্নেহশীল পরিবার
এবং আমি আমার ছেলেমেয়েদের খুব ভালবাসি, এবং তারাও আমাকে ভালবাসে।''
সে বললো, "আমি মনে করেছিলাম আমি একজন ডাক্তার হতে চাই,
তবে আমি যা আসলে চেয়েছিলাম তা হল এমন একজন হতে
যে পরিসেবা এবং আরোগ্য এবং নিরাময় করে।
এবং আমি তাই আমার যা কিছু আছে তা নিয়ে সুখী,
যে সপ্তাহে দুই দিন আমি এইচআইভি রোগীদের পরামর্শ দেই।
এবং আমি তাদের বলি, 'আমার দিকে তাকাও। তুমি মৃত নয়।
তুমিও এখনো জীবিত। এবং যদি বেঁচে থা্কো তোমাকে কাজ করে যেতে হবে। ''
এবং সে বললো, "আমি একজন ডাক্তার নই যে বড়ি বিতরণ করে।
কিন্তু হয়তো এই আমি, আমি আরো ভালো কিছু দিতে পারি
কারণ আমি তাদের আশা দেই। "
এবং এই অর্থনৈতিক সংকটের মাঝে,
যেখানে আমরা নিজেদের ভয়ে গুটিয়ে নিচ্ছি
আমি মনে করি সেখানে আমাদের উচিত
জেইনকে অনুকরণ করে হাত বাড়ানো,
চিনতে পারা যে দরিদ্র হওয়ার মানে সাধারণ হওয়া নয়।
কারণ যখন ব্যবস্থা ভেঙে যায়,
যেমন আমরা বিশ্বজুড়ে দেখতে পারছি,
এটা আবিষ্কার এবং উদ্ভাবনের জন্য একটি সুযোগ।
এটা একটি সুযোগ একটি সত্যিকার বিশ্ব গড়ে তোলার
যেখানে আমরা পরিষেবা এবং পণ্য সরবরাহ করতে পারব
সব মানুষের জন্য, যাতে তারা
নিজেরাই সিদ্ধান্ত নিতে এবং পছন্দ করতে পারেন।
আমি সত্যিই বিশ্বাস করি এখানেই মর্যাদার শুরু।
আমরা বিশ্বের জেইনদের কাছে ঋণী।
এবং ঠিক তেমনি গুরুত্বপূর্ণ, আমরা আমাদের নিজেদের কাছে এ ব্যাপারে দায়বধব্।
ধন্যবাদ।
(তালি)